KOMMISSIONENS FORORDNING (EF) Nr. 2332/97 af 25. november 1997 om femte ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

På grund af udbrud af klassisk svinepest i visse produktionsområder i Spanien blev der ved Kommissionens forordning (EF) nr. 913/97 (3), senest ændret ved forordning (EF) nr. 2175/97 (4), fastsat undtagelsesbestemmelser til støtte for markedet for svinekød i denne medlemsstat;

som følge af den fortsatte forekomst af klassisk svinepest i Spanien er det hensigtsmæssigt at nedsætte minimumsvægten for støtteberettigede fedesvin, således at det bliver muligt at reducere udgifterne til denne foranstaltning og mængden af svin, der skal forarbejdes på destruktionsanstalterne;

for at sikre en forsvarlig økonomisk forvaltning af støtteforanstaltningerne er det nødvendigt at indføre et støtteloft for fedesvin på over 110 kg, således at der undgås misbrug af støtteforanstaltningerne gennem en alt for lang og uberettiget opfedning;

der bør foretages en tilpasning af den støtte, der ydes ved levering af smågrise, til den nuværende markedssituation, idet der tages hensyn til faldet i markedspriserne;

listen over støtteberettigede zoner i bilag II til forordning (EF) nr. 913/97 bør tilpasses til den nuværende veterinære situation;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 913/97 foretages følgende ændringer:

1) I artikel 1, stk. 1, og i artikel 4, stk. 1 og 2, ændres »100 kg« til »90 kg«.

2) I artikel 4, stk. 2, ændres »90 kg« til »80 kg«.

3) I artikel 4, stk. 4, ændres »60 ECU«, »52 ECU« og »43 ECU« til henholdsvis »50 ECU«, »44 ECU« og »37 ECU«.

4) I artikel 4 indsættes som stk. 6:

»6. For fedesvin med en gennemsnitsvægt på over 110 kg kan støtten ikke overstige den støtte, der ifølge stk. 1 er fastsat for fedesvin med en gennemsnitsvægt på 110 kg.«

5) Bilag II affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. november 1997.

På Kommissionens vegne

Franz FISCHLER

Medlem af Kommissionen

(1) EFT L 282 af 1. 11. 1975, s. 1.

(2) EFT L 349 af 31. 12. 1994, s. 105.

(3) EFT L 131 af 23. 5. 1997, s. 14.

(4) EFT L 298 af 1. 11. 1997, s. 60.

BILAG

»BILAG II

I provinsen Lleida, beskyttelseszonerne og overvågningszonerne som fastsat i bilag I og II i den af det catalanske »Generalitat« udstedte bekendtgørelse af 20. oktober 1997, offentliggjort i »Generalitats« Officielle Tidende den 24. oktober 1997, s. 12077, og af 23. oktober 1997, offentliggjort i »Generalitats« Officielle Tidende den 3. november 1997, s. 12394.«